OpenLLM-France/wikimedia huggingface dataset:
# Pont de Sangüesa

El pont de Sangüesa, també conegut com a pont de ferro, pont metàl·lic o pont sobre el riu Aragó, és un pont de ferro que creua el riu Aragó al seu pas per la localitat navarresa de Sangüesa (Espanya). Està construït al lloc on se situava un pont medieval de pedra.
El pont original de pedra va ser construït entre 1089 i 1093 per ordre del rei Sanç Ramires, i servia de pas entre Navarra i Aragó. A més del pont, va decidir construir l'església de Santa Maria la Real i un palau. La posició del pont va determinar, ja en 1222 amb la repoblació de Sangüesa la Nova, el traçat de la rua Major de la localitat, que va servir com a punt de partida per a la planificació de la ciutat. El pont medieval tenia set arcs de mig punt, amb l'arc central més gran, i amb una longitud total de 120 metres.
El 16 de maig de 1891 la Diputació Foral de Navarra i la Societé Anonyme de Construction et donis Ateliers de Willebroeck de Brussel·les van arribar a un acord per a la construcció d'un nou pont de ferro. Es van enderrocar els tres arcs centrals de pedra i es van substituir per un pont de ferro de 67,70 m de llum, amb dues bigues de gelosia de 6,75 m d'alt. El pont va acabar de construir-se el 15 de novembre de 1891 i va costar 89 000 francs. El pont ha sofert diversos arranjaments menors i manteniment periòdic i unes reparacions en 1984.

## Referències

* ↑ Repsol, Guía. «Sangüesa/Zangoza | Guia Repsol» (en castellà). Guía Repsol. [Consulta: 1r octubre 2019].
* 1 2 «Gran Enciclopedia de Navarra | SANGÜESA, PUENTE METÁLICO DE». [Consulta: 1r octubre 2019].
* 1 2 «Puente sobre el río Aragón» (en espanyol europeu). Ayuntamiento de Sanguesa/Zangoza, 19-06-2012. [Consulta: 1r octubre 2019].
* ↑ «Sangüesa, fronteriza y jacobea : Descubre Navarra Turismo Navarra» (en castellà). turismo.navarra.com. [Consulta: 1r octubre 2019].

## Enllaços externs

* Història del pont de Sangüesa sobre l'Aragó, per Juan Cruz Labeaga Mendiola.
# Thayngen

Thayngen és un municipi del cantó de Schaffhausen (Suïssa). El dia 1 de gener de 2009 va incorporar els antics municipis Altdorf, Bibern, Hofen i Opfertshofen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Promislovi

Promislovi - Промысловый (rus) és un possiólok del krai de Krasnodar, a Rússia. Es troba a la vora del riu Aptxas, afluent del Kuban. És a 16 km al sud-est de Goriatxi Kliutx i a 59 km al sud-est de Krasnodar.
Pertany al possiólok de Kutaís.
# Tomopterna damarensis

Tomopterna damarensis és una espècie de granota que viu a Namíbia.

## Referències

* Channing, A. 2004. Tomopterna damarensis. Llista Vermella d'Espècies Amenaçades de la UICN 2006. Consulta: 19 d'abril del 2008.
# Tiridates (guardià)

Tiridates fou el guardià del tresor reial dels perses a Persèpolis en temps de Darios III de Pèrsia.
Va escriure a Alexandre el Gran al que va informar que els habitants de la zona es volien apoderar dels tresors; el rei va marxar a la zona ràpidament; a causa de aquest fet Tiridates fou deixat en el mateix càrrec de guàrdia reial del tresor.
Un temps després Alexandre el va nomenar sàtrapa de Gedròsia i Arimàspia.
# Torreta de Castellví

La Torreta de Castellví és una torre de Castellví de la Marca (Alt Penedès) declarada bé cultural d'interès nacional. La Torre de la Torreta està situada a ponent del terme de Castellví, adossada a la masia del mateix nom. És una torre de planta circular, construïda amb pedra d'aparell petit i irregular. Es troba adossada a la masia, i té entrada per la planta superior d'aquesta.
La torre de la Torreta és una de les torres de defensa d'origen medieval bastides al voltant del castell de Castellví, juntament amb la torre de Can Paqual, Estalella o el Castell de les Pujades.

## Referències

* 1 2 «Torreta de Castellví». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Titus Veturi Grac Sempronià

Titus Veturi Grac Sempronià (llatí: Titus Veturius Gracchus Sempronianus), portava l'agnomen Sempronià i va ser un sacerdot romà. Formava part de la gens Semprònia, i era de la família dels Grac, d'origen plebeu.
Titus Livi diu que va ser àugur l'any 174 aC moment en què va substituir en aquestes funcions a Tiberi Semproni Grac que havia mort en el càrrec.

## Referències

* ↑ Titus Livi. Ab Urbe Condita XLI,26
# Titus com un monjo

Titus com un monjo o El fill de Rembrandt Titus en un hàbit de monjo és un pintura a l'oli de 1660 per l'artista neerlandès Rembrandt, que mostra el seu fill Titus van Rijn a l'hàbit d'un monjo franciscà. Forma part de la col·lecció del Rijksmuseum, d'Amsterdam.

## Referències

* ↑ «Titus in Monk's Habit, Rembrandt van Rijn, 1660» (en neerlandès). Rijksmuseum. [Consulta: 28 juliol 2024].

## Enllaços externs

* Rembrandt’s Son Titus in a Monk’s Habit, Rembrandt Harmensz. van Rijn, 1660 Arxivat 2005-02-10 a Wayback Machine.
# Thury

«Thury» té aquests significats:
* Thury (Costa d'Or), municipi al departament de la Costa d'Or (regió de Borgonya - Franc Comtat, França)
* Thury (Yonne), municipi al departament del Yonne (Borgonya - Franc Comtat)
* Thury-sous-Clermont, municipi al departament de l'Oise (regió dels Alts de França)
* Thury-Harcourt, municipi al departament de Calvados (regió de Normandia, França)
* Thury-en-Valois, municipi al departament de l'Oise (Alts de França)
* Cantó de Thury-Harcourt, cantó al districte de Caen (departament de Calvados, França)
# Trachurus novaezelandiae

Trachurus novaezelandiae és una espècie de peix de la família dels caràngids i de l'ordre dels perciformes que es troba a Austràlia i Nova Zelanda.
Els mascles poden assolir els 50 cm de longitud total.

## Referències

* 1 2 FishBase (anglès)
# Torre d'Aires

La Torre d'Aires, també anomenada Torre d'Ares, o Torre de Aires Gonçalves, és una torre alimara situada a la parròquia de Luz de Tavira, al municipi de Tavira, Portugal. Torre islàmica, de planta circular, integrada originàriament en un sistema de guaita de la costa de l'Algarve. Està inclosa en el Parc Natural de la Ria Formosa.
De planta circular, lleugerament troncocònica, amb estructura exterior d'aparell de pedra irregular i morter, interior de tàpia. Construïda possiblement al segle viii, a finals del segle XVI se la coneixia per Torre de Aires Golçalves, nom del seu propietari.
El 1758 el rector Vicente Nunes Leal informa que hi havien existit en el territori de la parròquia de Nossa Senhora da Luz (Luz de Tavira) un total de 'sis torres construïdes a l'antiga, de gran alçada', però que, d'aquestes, només en va quedar una, anomenada Torre de Aires Gonçalves, ja que tres d'elles s'havien ensorrat com a conseqüència del terratrèmol de l'1 de novembre de 1755 i de les altres dues només en quedaven rastres; el rector també afirma que la Torre de Aires es trobava 'amb certa rebaixa per haver estat retallada' (OLIVEIRA, 1991). El 1996 es va consolidar i reconstruir una part de l'estructura de la torre que estava parcialment ensorrada i en perill d'esfondrament total. El 2008 es va enjardinar l'entorn de la torre i del passeig marítim de la Torre d'Aires.

## Referències

* 1 2 3 «Torre d'Ares/Torre de Aires» (en portuguès). Direcció General del Patrimoni Cultural. Govern de Portugal.
# Titus Buberník

Titus Buberník (Pusté Úľany, 12 d'octubre de 1933 - 27 de març de 2022) fou un futbolista eslovac de la dècada de 1960.
Fou 23 cops internacional amb la selecció txecoslovaca amb la qual participà en la Copa del Món de Futbol de 1958 i a la Copa del Món de Futbol de 1962.
Pel que fa a clubs, defensà els colors de SK Slovan Bratislava, FC Košice i CH Bratislava.

## Referències

* ↑ (txec) ČMFS entry Arxivat 2007-09-27 a Wayback Machine.
* ↑ «Titus Bubernik – International Appearances». Rec.Sport.Soccer Statistics Foundation [Consulta: 8 gener 2013].
* ↑ Titus Buberník a National-Football-Teams.com (anglès)
# Torre de nou

«Torre de nou» té aquests significats:
   * Torre de nou amb folre
   * Torre de nou amb folre i manilles
# Tsikhmànov

Tsikhmànov - Цыхманов (rus) - és un poble (un khútor) de l'óblast de Bélgorod, a Rússia. El 2010 tenia 11 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Tsikhalakh

Tsikhalakh (en rus: Цихалах) és un poble del Daguestan, a Rússia, que en el cens del 2010 tenia 57 habitants. Pertany al districte rural d'Agvali.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Tsiguliov

Tsiguliov - Цыгулёв (rus) - és un poble (un khútor) de l'óblast de Bélgorod, a Rússia. El 2010 tenia 20 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Tokudaia osimensis

Tokudaia osimensis és una espècie de mamífer rosegador de la família dels múrids. És endèmic de l'illa d'Amami Ōshima (Japó), on viu a altituds de fins a 500 msnm. El seu hàbitat natural són els boscos de frondoses. Està amenaçat per la destrucció d'hàbitat i la introducció d'espècies invasores al seu medi. El seu nom específic, osimensis, significa 'd'Ōshima' en llatí.

## Referències

* ↑ Ishii, N. Tokudaia osimensis. UICN 2016. Llista Vermella d'espècies amenaçades de la UICN, edició 2016, consultada el 26 agost 2017.
# Treviso Foot Ball Club 1993

El Treviso Foot Ball Club 1993, conegut comunament com a Treviso, és un club italià de futbol amb seu a Treviso, Vèneto, que competeix a la Serie D, la quarta categoria del futbol italià.
El Football Club Treviso es va fundar originalment l'any 1909, mentre que la societat actual es remunta al 1921. L'equip juga els seus partits a casa a l'Stadio Omobono Tenni, de 10.000 places, des de 1933.

## Enllaços externs

* Web oficial (italià)
# Tombes de Poblet

Tombes de poblet és una pintura sobre tela de grans dimensions feta per Santiago Rusiñol el 1889 i que actualment forma part d'una col·lecció privada. Aquesta obra va ser realitzada en el viatge que Rusiñol va fer en carro per Catalunya juntament amb Ramon Casas, després va ser exposada a la Sala Parés junt amb Tarda de pluja, també de Rusiñol, La Vídua de Ramon Casas i altres obres d'artistes modernistes el mateix 1890.
En aquesta obra es poden observar uns sepulcres a la part esquerra, recolzats en uns murs de l'edifici principal. A la dreta es pot observar una heura créixer i entrar per una finestra.

## Premis i reconeixements

* 1890 - Medalla de Segona Classe Exposició Nacional de Belles Arts (Madrid)

## Exposicions rellevants

* 1890- Sala Parés
* 2012- Santiago Rusiñol. La campanya de Poblet de 1889, al Museu de la Vida Rural.

## Referències

* ↑ Boletín de la Biblioteca Museu Víctor Balaguer. Març de 1890. Pàgina 8
* ↑ Palau, Maria «El Rusiñol de Poblet». El Punt Avui [Barcelona], 28-01-2012.
* ↑ «Les Ruïnes de Poblet», 2012. [Consulta: 29 gener 2012].
* ↑ Ribas Tur, Antoni «El Museu de la Vida Rural recorda l'estada de Rusiñol a Poblet». Diari Ara [Barcelona], 28-01-2012, p. 34. ISSN: 2014-010X.
# Tor tor

Tor tor és una espècie de peix cipriniforme de la família dels ciprínids.

## Morfologia

Els mascles poden assolir els 52 cm de longitud total i els 9 kg de pes.

## Distribució geogràfica

Es troba al Pakistan, l'Índia, Bangladesh, Myanmar, Nepal i Bhutan.

## Referències

* 1 2 FishBase (anglès)
* ↑ Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Shrestha, J., 1994. Fishes, fishing implements and methods of Nepal. Smt. M.D. Gupta, Lalitpur Colony, Lashkar (Gwalior), Índia. 150 p
* ↑ Rajbanshi, K.G. i I. Csavas, 1982. Bhutan Aquaculture Development in Bhutan - a report prepared for the Establishment of Fish Seed Production Centre Project. FAO FI:DP/BHU80/007, Field Doc. 1. 46 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Torrent de Siurana

El Torrent de Siurana és un torrent mallorquí que neix a la Serra de Gaietà, travessa la vall de Crestatx (sa Pobla) i mor a s'Albufera de Mallorca.

## Referències

* http://www.mallorcaweb.net/gps/docs/sapobla_gent_medi_historia_guia_didactica_2003.pdf Arxivat 2013-06-21 a Wayback Machine.
# Torrent de Sobrepuig

El Torrent de Sobrepuig és un corrent fluvial d'Osona, que neix a Santa Margarida, al nord-oest del terme municipal de l'Esquirol i baixa en direcció sud per Coma Vedellera, entre el Serrat de Joventeny, a l'oest, i la Carena de Sobrepuig, a l'est. Després de recollir les aigües de torrents més petits arriba al Torrent de la Fàbrega per a formar la Riera de Sant Martí al Sot de Pujols a cota 520.

## Enllaços externs

* «Torrent de Sobrepuig». Gran Enciclopèdia Catalana. Barcelona: Grup Enciclopèdia Catalana.
* «Mapa Topogràfic de Catalunya». Institut Cartogràfic de Catalunya.
# Torrent de Son Xorc

El Torrent de Son Xorc és un curs d'aigua torrencial d'uns 20 km. És un dels principals cursos de la Conca de Campos juntament amb el torrent de Son Catlar. Prové de la unió de diferents torrents del vessant sud occidental de les serres de Llevant. Després de Recollir les aigües dels municipis de Felanitx i Porreres, s'endinsa a la depressió de Campos, per l'est de la vila, i a partir d'aleshores el seu curs esdevé indefinit, degut a la rompuda del seu llit, com altres torrents de la depressió campanera. Tanmateix en casos d'aiguats el llit resorgeix i aboca les aigües al Salobrar. Alguns dels seus afluents són el torrent de Son Negre i el torrent de Felanitx.
Al pertànyer a la conca més àrida de Mallorca, el curs presenta molt poca escorrentia superficial, normalment tan sols alguns dies per dècada. Aquest fet provoca que el seu llit s'hagi utilitzat d'antuvi com a terreny agrícola, camí o directament s'hagi edificat. Aquesta situació provoca danys en aiguats intensos, degut a la falta de drenatge i obsteculització de l'escorrentiu. Un exemple en fou els aiguats del 1989, quan el torrent assolí un cabal punta de 1600 m³ i inundà uns 20 km² de la depressió campanera.

## Referències

* 1 2 3 Joan, Barceló Trobat. «Les inundacions del 6 de setembre de 1989 a Mallorca». Universitat de Barcelona. Arxivat de l'original el 2020-11-24. [Consulta: 29 setembre 2018].
* ↑ Barceló Sorell, Joan «Inundacions a l'entorn del nucli urbà de Porreres». Memòria del Treball de Fi de Grau en Geografia (UIB), 2018 [Consulta: 27 setembre 2018].
* ↑ Roselló i Verger, Vicenç «La xarxa hídrica del mapa de Mallorca d'En Despuig (1785)». Cuadernos de geografía, 90, 2011, pàg. 115-124.
# Torrent de Son Jordi

El Torrent de Son Jordi és un curs d'aigua del terme municipal de Son Servera, (Mallorca), l'únic de caràcter permanent del municipi. Recull les aigües del sector meridional de la serra de Son Jordi i pren el seu nom de la possessió més important per la que transita, la finca de Son Jordi. Té una conca de 12,1 km², la segona en extenció del municipi.
És un dels principals elements geogràfics que configuren el paisatge de Son Servera, al llarg del seu recorregut està delimitat per murs de pedra seca i bosquets d'àlbers i pollancres en forma de galeria en el seu tram més baix (des de les cases de la possessió fins a la platja de la Marjal), on hi desemboca.
A la desembocadura, situada a la platja de sa Marjal o des Ribell, molt a prop de la urbanització de la Costa dels Pins, forma una petita zona humida, separada del mar per una barra d'arena, rodejada d'àlbers, canyís, canya, esbarzers i tamarius.

## Referències

* 1 2 «Torrents d'Interès Paisatgístic de Son Servera». Ajuntament de Son Servera. [Consulta: 1r setembre 2019].
* ↑ Castro Lliteras, Pedro Fidel. Inventari, caracterització i classificació de les fonts situades a la conca hidrogràfica de la badia de Son Servera. Memòria del Treball de Final de Màster, 2013.
* ↑ «Desembocadura torrent Son Jordi». WWF. [Consulta: 1r setembre 2019].
# Tourcelles-Chaumont

Tourcelles-Chaumont és un municipi francès situat al departament de les Ardenes i a la regió del Gran Est. L'any 2007 tenia 94 habitants.

## Demografia
### Població

El 2007 la població de fet de Tourcelles-Chaumont era de 94 persones. Hi havia 28 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 32 eren l'habitatge principal de la família i 3 estaven desocupats. Tots els 35 habitatges eren cases. Dels 32 habitatges principals, 17 estaven ocupats pels seus propietaris i 16 estaven llogats i ocupats pels llogaters; 1 tenia una cambra, 17 en tenien quatre i 15 en tenien cinc o més. 25 habitatges disposaven pel capbaix d'una plaça de pàrquing. A 13 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tourcelles-Chaumont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 0 |
| 12 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 4 | 20 a 24 | 4 |
| 4 | 15 a 19 | 0 |
| 4 | 10 a 14 | 4 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 52 persones, 41 eren actives i 11 eren inactives. De les 41 persones actives 35 estaven ocupades (18 homes i 17 dones) i 8 estaven aturades (2 homes i 6 dones). De les 11 persones inactives 3 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'any 2000 a Tourcelles-Chaumont hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Tourcelles-Chaumont a l'INSEE.
* Évolution et structure de la population Fitxa amb el detall de dades de Tourcelles-Chaumont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# MetArt

MetArt és un lloc web softcore en línia des de l'any de 1999. Propietat de HLP General Partners Incorporated amb seu a Santa Monica, Califòrnia, Estats Units. La web presenta una col·lecció de fotografies de naturalesa eròtica de dones nues. Al maig de 2007, es trobava entre els 300 llocs web més visitats d'acord a dades proporcionades per Alexa Internet.

## Contingut

Les lletres "MET", provenen de la sigla en anglès Most Erotic Teens (en català: les Adolescents Més Eròtiques). El lloc presenta de manera exclusiva softcore, i no alberga imatges o il·lustracions d'actes de penetració, masturbació o altres activitats sexuals.
Models com ara Ariel Rebel, Eugenia Diordiychuk, Natasha Udovenko,Marketa Stroblova, Jana Miartusova, Nikola Jirásková i Mia Sollis, entre unes altres, han participat de la publicació.
De manera tradicional MetArt produeix imatges que aparenten ser portades de revistes per a cadascuna de les galeries dins del lloc. A més ofereix compendis de fotografies i pel·lícules en format DVD. MetArt allotja produccions originals de gran quantitat de fotògrafs reconeguts de diversos països del món, alguns d'ells provinents de Rússia, Ucraïna, la República Txeca, Austràlia i de diversos països d'Amèrica. És un dels llocs pioners a proveir de vídeos de contingut eròtic en alta definició (1920x1080) i recentment va agregar també vídeos en definició 4K.
El 30 d'abril de 2009 es va publicar l'últim lliurament del butlletí setmanal del lloc anomenat MET Mag. Aquest butlletí podia consultar-se de manera gratuïta en el lloc o per correu electrònic des del 15 de març de 2009.

## Reconeixements

| Any | Premi | Categoria | Resultat |
| 2019 | Premis XBIZ | Nude Photography | Guanyador |
| 2018 | Premis XBIZ | Nude Photography | Guanyador |
| 2016 | Premi AVN | Best Glamur Website | Nominat |
| 2015 | Premis XBIZ | Adult Site of the Year - Photography | Guanyador |
| 2014 | Premi AVN | Best Glamur Website | Nominat |
| 2011 | Premis XBIZ | Només Girl Site of the Year | Guanyador |

## Referències

* ↑ WIPO Arbitration and Mediation Center; “Case No. D2005-1323” § 1 ¶ 2.
* ↑ WIPO Arbitration and Mediation Center; “Case No. D2005-1323” § 4 ¶ 6.
* ↑ «met-art.com». Ranking and related information. Alexa. Arxivat de l'original el 2007-11-07. [Consulta: 18 juliol 2021].
* ↑ WIPO Arbitration and Mediation Center. “Case No. D2005-1323” § 4 ¶ 7.
* ↑ «Met-Art website review». Adult Site Surfer. Arxivat de l'original el 9 de setembre de 2008. [Consulta: 1r octubre 2008].
* ↑ Met Art. «Presenting Ariel Rebel (contenido para adultos)» (en anglès). [Consulta: 21 maig 2015].
* ↑ Met Art. «Presenting Eugenia Diordiychuk (contenido para adultos)» (en anglès). [Consulta: 21 maig 2015].
* ↑ nextomodel.com.ua. «Natalia U» (en anglès). Arxivat de l'original el 25 de maig de 2015. [Consulta: 21 maig 2015].
* ↑ Met Art. «Presenting Marketa Stroblova (contenido para adultos)» (en anglès). [Consulta: 21 maig 2015].
* ↑ Met Art5. «Met Art: Nella A». [Consulta: 21 maig 2015].
* ↑ XBIIZ. «XIBZ 2015». [Consulta: 21 maig 2015].

## Enllaços externs

* www.metart.com (Contingut per a adults)